Tschucotia
Tschucotia (vel Tschukotka, Czukotka, Tiuctis, Russice Чукотка) est nomen solitum paeninsulae Tschucoticae, quae secundum gentem Tschuctschorum localem indigenam nomen suum obtinuit. Item et districtus autonomus in Siberia boreo-orientali situs saepe nominatur. Sola est Asiae pars, quae in hemisphaerio occidentali sita est. Litora paeninsulae septentrionalia a maribus Sibirico Orientali et Tschukotensi alliintur, ubi in sinus Koliuczinensis est, ad quod et Koliuczin insula sita est; orientem versus fretum Beringianum ab Alasca Tschucotiam separat et fretum Seniavini ab insulis Arakamĉeĉen et Itygran. Sinus Providentiae, fiordum longum, in extremitatem Tschucotiae austroorientalem incisus est. Mare Beringianum litora meridionalia paeninsulae alluit, cuius sinus Crucis partem paeninsulae occidentalem a terra continente dividir. Promunturia Dezhnevii et Cor Lapis e litoribus Tschucotiae eminent. Planities montanae Tschucotiae partem maiorem occupant.